Герд Мюлер
Герд Мюлер () е бивш легендарен немски футболист, един от двамата футболисти в света с повече голове, отколкото мачове за националния отбор – 68 гола в 62 мача за немския национален отбор.

Носител на Златната топка за 1970 г. и Златната обувка за 1974 г.

Световен шампион с тима на Германия през 1974 г., бронзов медалист от 1970 г.

Голмайстор на Световното първенство по футбол през 1970 г. с 10 гола, общо с 14 гола от световни шампионати, което е било рекорд на първенствата до 2006 г. (подобрен от бразилеца Роналдо през 2006 г.).

Носител на Европейска титла с Германия през 1972 г.

Трикратен носител на КЕШ с Байерн Мюнхен (1974, 1975, 1976 г.). Многократен шампион и носител на Купата на Германия.

До 4 декември 2007 г. е рекордьор с 62 гола в Шампионската лига на Европа, когато е подобрен от италианеца Филипо Индзаги. Герд Мюлер няма нито един червен картон през цялата си кариера.

През сезон 1972/73 вкарва рекордните 67 гола във всички турнири. Рекордът е подобрен едва през сезон 2011/12 от Лионел Меси. 

В началото на октомври 2009 стартира он-лайн игра PerfectGoal, която е създадена с активната подкрепа на Герд Мюлер.

Почива на 15 август 2021 г.

Вижте също 
 Световно първенство по футбол
 Национален отбор по футбол на Германия
 Златна обувка
 Златна топка

Източници 

Германски футболисти
Германски треньори по футбол
Футболисти на Байерн Мюнхен
Носители на „Златна топка“
ФИФА 100